તા.૧૪/૦૪/૨૦૧૮ના રોજ સંબંધિત મતદાર નોંધણી અધિકારી દ્વારા પ્રસિદ્ધ કરવામાં આવેલ વર્ષ-૨૦૧૮ની આખરી મતદાર યાદી મતદાર નોંધણી અધિકારીની કચેરી, કલેકટર અને જિલ્લા ચૂંટણી અધિકારીની કચેરી, શહેરી વિસ્તારમાં મ્યુનિસિપલ કોર્પોરેશનના નાગરિક સુવિધા કેન્દ્ર, મતદાન સ્થળો તેમજ કેટલાક જાહેર સ્થળો ઉપર મતદારો સરળતાથી પોતાનું નામ તથા વિગતો ચકાસી શકે તે માટે પ્રદર્શિત કરવામાં આવી છે. આ ઉપરાંત સમગ્ર રાજ્યની મતદાર યાદી મુખ્યનિર્વાચન અધિકારીની વેબસાઇટ (http://ceo.gujarat.gov.in) ઉપર પણ જોવા માટે ઉપલબ્ધ કરવામાં આવેલ છે.આ આખરી પ્રસિદ્ધ થયેલ મતદાર યાદીમાં સુધારા વધારા કરાવવા માટે સતત સુધારણા કાર્યક્રમ અંતર્ગત નિયત નમૂનામાં ફોર્મમાં તા.૧૫/૦૫/૨૦૧૮ના રોજથી સંબંધિત મતદાર નોંધણી અધિકારીને મતદાર અરજી કરી શકે છે. તા.૦૧/૦૧/૨૦૧૯ની લાયકાતની તારીખના સંદર્ભમાં તૈયાર થયેલ મતદાર યાદીના આધારે આગામી ચૂંટણીઓ યોજવામાં આવનાર છે.